CELEX: E2020P0011
Language: bg
Date: 2021-01-07 00:00:00
Title: Молба за консултативно становище от Съда на ЕАСТ, подадена от Héraðsdómur Reykjavíkur по дело Eyjólfur Orri Sverrisson с/у исландската държава (Дело E-11/20) 2021/C 5/15

7.1.2021   
            
            
               BG
            
            
               Официален вестник на Европейския съюз
            
            
               C 5/15
            
         
      Молба за консултативно становище от Съда на ЕАСТ, подадена от Héraðsdómur Reykjavíkur по дело Eyjólfur Orri Sverrisson с/у исландската държава
      (Дело E-11/20)
      (2021/C 5/15)
      С писма от 19 юни и 26 август 2020 г., получени в деловодството на съда на 27 август 2020 г., към съда на ЕАСТ е отправено искане от Héraðsdómur Reykjavíkur (Районен съд на Reykjavik) за консултативно становище по делото Eyjólfur Orri Sverrisson с/у исландската държава по следните въпроси:
      
                  1.
               
               
                  Следва ли член 2 от Директива 2003/88/ЕО да се тълкува в смисъл, че времето, което заето лице прекарва в пътуване по служба или по искане на неговия работодател до работно място, различно от обичайното му работно място, е работно време, когато попада извън традиционното дневно работно време?
               
            
                  2.
               
               
                  Във връзка с отговора на първия въпрос, от значение ли е дали пътуването на заетото лице за работодателя се осъществява на територията на държавата по произход или между няколко държави?
               
            
                  3.
               
               
                  Във връзка с отговора на първия въпрос, от значение ли е в какво се изразява трудът по време на пътуването?